**Latvijas Jūrniecības savienības vadības ziņojums**

**par 2018. gada biedrības darbu.**

Biedrība “Latvijas Jūrniecības savienība” dibināta 1989.g.3.novembrī un kā sabiedriska organizācija reģistrēta 1993.g.1.martā ar Valsts reģistra Nr. SO – 0054. Pārreģistrācija biedrību un nodibinājumu reģistrā 2005. gada 17. jūnijā.

Tās pamatmērķi ietverti LJS statūtos un galvenie uzdevumi ir jūrniecības tradīciju atjaunošana un ar jūrniecību saistīto nozaru tālāka attīstība. LJS izpildinstitūcija ir valde, kura organizē biedru sapulces lēmumu izpildi. Valdē darbojas 7 biedri, algu nesaņem.

LJS augstākās pārvaldes institūcija ir biedru sapulce, kura tiek sasaukta 1 reizi gadā ar valdes priekšsēdētāja ziņojumu par darba rezultātiem un sertificēta revidenta vērtējumu par naudas līdzekļu izlietojumu.

LJS ir stājusies uzskaitē Valsts ieņēmumu dienestā kā nodokļu maksātājs un nav reģistrēta ar PVN apliekama persona.

LJS pēc Ekonomikas ministrijas ierosinājuma, parakstīja un pilda deleģēšanas līguma Nr/1-8-30 nosacījumus par būvspeciālistu kompetences novērtēšanu un patstāvīgās prakses uzraudzību. Tā rezultātā izveidots Sertificēšanas centrs Upju un jūras hidrotehnisko būvju speciālistu jomā.

LJS valdes priekšsēdētājs tiek ievēlēts uz diviem gadiem un no 1999.g. 26.novembra šajā amatā strādā Antons Vjaters (040141 – 11819). 2017.gada 30.martā LJS biedru sapulcē tika ievēlēta valde septiņu cilvēku sastāvā: Antons Vjaters, Lienīte Ragže, Roberts Gailītis, Jānis Krastiņš, Gunārs Šteinerts, Gunārs Trukšāns, Māris Ķempe un par valdes priekšsēdētāju ievēlēts Antons Vjaters līdz 2019.gada 30.martam.

Par biedrības LJS izmaiņām Statūtos un valdes sastāvā tika veikts ieraksts LR Uzņēmumu reģistra biedrību un nodibinājumu reģistrā ar Nr. 6 – 24/51945 2017.gada 20.aprīlī.

2019. gada 14.marta Valdes sēdē tika izskatīti biedrības finanšu pārskatu rādītāji par 2018.gadu.

Latvijas Jūrniecības Savienības Sertificēšanas centrs veic personu sertificēšanu un patstāvīgās prakses uzraudzību atbilstoši darbības sfērai **Ostu un jūras hidrotehnisko būvju būvniecība”,** saskaņā ar standarta LVS EN/ISO 17024:2012 prasībām.

2015. gada 31. jūlijā ir noslēgts Deleģēšanas līgums ar Ekonomikas ministriju „Par būvspeciālistu kompetences novērtēšanu un patstāvīgās prakses uzraudzību” šādās būvniecības jomas būvinženiera vai saistītās inženierzinātnes profesijas specialitātēs un darbības sfērās:

PROJEKTĒŠANA:

Ostu un jūras hidrotehnisko būvju projektēšana;

BŪVDARBU VADĪŠANA:

Ostu un jūras hidrotehnisko būvju būvdarbu vadīšana;

BŪVUZRAUDZĪBA:

Ostu un jūras hidrotehnisko būvju būvdarbu uzraudzība.

LJS SC veic speciālistu kompetences novērtēšanu – pretendentu iesniegumu pieņemšanu sertifikācijai, būvspeciālistu iesniegumu pieņemšanu sertifikātu pārreģistrācijai, darbības sfēras papildināšanai un patstāvīgās prakses uzraudzību.

**LJS un Sertificēšanas centra revīziju veica SIA Auditoru birojs D.M. 9sert.Nr.27)**

Latvijas Jūrniecības savienības

valdes priekšsēdētājs A.Vjaters